Cadillac CTS

Cadillac CTS (Catera Touring Sedan) yra verslo klasės automobilis , kurį gamina General Motors koncerno dukterinė markė Cadillac. Pirmą kartą pristatytas 2002 metai kaip 4-durų sportiškas sedanas, užėmęs tuomet jau nebegaminamo Cadillac Catera modelio poziciją. Tai buvo pirmasis serijinės gamybos automobilis pristatęs naują Cadillac dizaino kryptį - "Menas ir mokslas" (angl. Art and Science). Šia dizaino kryptimi buvo bandoma persiorientuoti į jaunesnę pirkėjų demografiją, senuosius modelius keičiant sportiškesniais, griežtesnio dizaino automobiliais. CTS buvo gaminami iki 2019 metų, kuomet šį modelį pakeitė Cadillac CT5.

Cadillac CTS šešis kartus pateko į žurnalo Car and Driver kasmetinį 10 geriausių automobilių sąrašą bei du kart tapo žurnalo Motor Trend metų automobiliu.

Pirmoji karta (2003–2007) 

Pristatytas 2002 metais, kaip 2003 metų modelis, CTS naudojo naują GM Sigma platformą. Tai buvo pirmasis galiniais ratais varomas lengvasis Cadillac automobilis nuo 1996 metų, bei pirmasis su mechanine pavarų dėže nuo Cadillac Cimarron debiuto 1988 metais. CTS pakeitė iki tol jo vietą užėmusį Cadillac Catera modelį, kuris viso labo buvo tik JAV rinkai pritaikyta Europietiško Opel Omega automobilio versija. Pirmosios kartos CTS buvo gaminamas Lansinge, Mičigano valstijoje. 2006 metais gamyba buvo pradėta ir Kinijoje, tačiau neilgam.

Pirmieji CTS buvo komplektuojami su 3,2 l. LA3 V6 varikliu, turinčiu 220 AG (164 kW), 2004 metais pasirodė naujas 255 AG (190 kW) bei 342 N·m sukimo momentą turintys 3,6 l. DOHC V6 variklis. 2005 metais 3,2 l. variklį pakeitė naujas 2,6 l. DOHC V6 variklis. Europos rinkoje 2,8 l. V6 pakeitė ankstesnįjį 2,6 l. V6 variklį, kuris buvo naudojamas kitose koncerno gaminamuose automobiliuose.

Iš pradžių pirmosios kartos CTS buvo galima įsigyti su 5-pavarų automatine arba 5-pavarų mechanine greičio dėže, pastaroji 2005-tiems modelio metams buvo pakeista į naujesnę 6-pavarų mechanine transmisija.

2004 metais buvo pristatyta sportinė CTS versija pavadinimu - CTS-V, skirta konkuruoti su tokiais automobiliais kaip BMW M3/M5, Audi S4/S6 bei Mercedes-Benz AMG serijos C bei E klasės modeliais. 2004-2005 metais šie automobiliai buvo komplektuojami su 5,7 l. LS6 V8 varikliu turinčiu 400 AG bei 6-pavarų mechanine dėže, 14 colių stabdžių diskais, Brembo firmos stabdžiais, patobulinta važiuokle ir keliais išoriniais pakeitimais. 2006 metais LS6 variklis buvo pakeistas į 6,0 l. LS2 V8 variklį, išlaikiusį tuos pačius 400 AG, tačiau galintį pasiekti tą patį sukimo momentą, 400 apsisukimų per minutę anksčiau.

Varikliai 
 2,8 l. LP1 V6 (210 AG)
 3,2 l. LA3 V6 (220 AG)
 3,6 l. LY7 V6 (255 AG)
 5,7 l. LS6 V8 (400 AG) – CTS-V
 6,0 l. LS2 V8 (400 AG) – CTS-V

Transmisijos 
 5-pavarų 5L40-E automatinė
 5-pavarų Getrag 260 mechaninė
 6-pavarų Aisin AY-6 mechaninė
 6-pavarų Tremec T-56 mechaninė - CTS-V

Antroji karta (2008-2014) 

2006 metų Balandžio 2 diena, per TV laidą 60 Minutes, dalis prototipo buvo atidengta publikai. Prototipe buvo galima įžvelgti dizaino elementų, pasiskolintų nuo Cadillac Sixteen koncepcinio automobilio, debiutavusio 2003 metais. Oficialiai automobilis buvo pristatytas 2007 metų Šiaurės Amerikos tarptautinėje automobilių parodoje kaip 2008 metų modelis. Naujasis CTS prekyboje pasirodė 2008 metų rugpjūčio pabaigoje.

Pirmieji antrosios kartos CTS buvo parduodami su tuo pačiu 3,6 l. LY7 V6 varikliu kai ir ankstesnysis modelis, tačiau jau su 263 AG (196 kW). 2010 metų baziniame modelyje pasirodė naujas 3,0 l. V6 variklis su kintamojo vožtuvų reguliavimo technologija (angl. variable valve timing arba VVT), 270 AG (201 kW) bei 342 N·m sukimo momentu. Tais pačiais metais pasirodė ir naujas 3,6 l. V6 variklis su tiesioginiu įpurškimu bet anksčiau minėta VVT technologija, turintis 304 AG bei 371 N·m sukimo momentą. 6-pavarų mechaninė pavarų dėžė įėjo į standartinės komplektacijos sąrašą, 6-pavarų automatinė Hydra-matic 6L50 buvo galima bet kuriame modelyje už papildomą mokestį. Pasirinkus automatinę greičio dėžę taip pat buvo galimybe papildomai pasirinkti modeli su 4 varomaisiais ratais. Ankstesnės kartos CTS-V modelio pakaba, stabdžiai bei vairo mechanizmo pakeitimai tapo bazine įranga antrosios kartos CTS modelyje.

Naujasis modelis tapo ilgesniu bei platesniu už savo pirmtaką. Antrosios kartos sedano ilgis siekia 4867 mm, plotis 1841 mm, aukštis 1473 mm. Ratų bazės ilgis nepasikeitė ir išliko 2880 mm. Automobilis buvo pilnai atnaujintas tiek iš išorės, tiek iš vidaus. Taip pat padaugėjo įrangos skirtos užtikrinti vairuotojo ir keleivių saugumui bei patogumui.

2008 metais buvo paskelbta, kad su naujuoju CTS, Cadillac pradės savo sugrįžimą į Australijos bei Naujosios Zelandijos rinkas, tačiau prasidėjus tarptautinei ekonominei krizei, šių planų buvo atsisakyta paskutiniu momentu. Kuomet dalis automobilių skirtų Okeanijos rinkai jau buvo išsiųsta, tad juos teko grąžinti atgal į JAV.

2008 metais buvo pristatyta kupė modelio koncepcija, galutinis serijinės gamybos modelis buvo pristatytas 2009 lapkritį, gamyba prasidėjo 2010 metų kovą ir galiausiai kupė salonuose pasirodė kaip 2011 metu modelis. Tai buvo pirmas dviejų durų Cadillac kupė modelis nuo 2002 metų, kuomet pasibaigė Cadillac Eldorado gamyba. Taip pat 2008 metais buvo pristatytas universalas, kurio gamyba prasidėjo 2009 metais ir prekyboje pasirodė kaip 2010 metų modelis. Tai buvo pirmas gamyklinis Cadillac universalas markės istorijoje. Netrukus pasirodė ir abiejų šių modelių CTS-V versijos.

2012 metais CTS buvo atnaujintas, šiek tiek pakeistas priekinių grotelių dizainas, Cadillac logotipas bei padidinta 3,6 l. V6 variklio galia iki 318 AG. Taip pat pasirodė naujos įrangos.

Trečioji karta (2014-2019) 

2013 metų kovo 26 diena buvo pristatytas tračiosios kartos modelis, kurio gamyba prasidėjo tų pačių metų rugsėjį, pirmieji modeliai salonus pasiekė spalį. Trečios kartos modelis gaminamas ant naujos, prailgintos Alpha platformos, kurios dėka automobilis tapo lengvesniu. 2014 metų CTS parduodomas su 2,0 l. 4-cilindrų turbo bei 3,6 l. V6 benzininiais varikliais. Vsport modelis komplektuojamas su nauju 3.6 l. V6 varikliu, turinčiu 2 turbinas, 420 AG (313 kW) bei 583 N·m sukimo momentą.

Trečiosios kartos CTS susilaukė daugiausia gerų atsiliepimų spaudoje.

Apdovanojimai 
 2002 metais CTS buvo nominuotas Šiaurės Amerikos metų automobliu.
 2008 metais Cadillac CTS tapo žurnalo Motor Trend metų automobiliu bei pateko į žurnalo Car and Driver 10-ties geriausiųjų sąrašą.
 2009 metais CTS tapo pirmuoju Cadillac markės automobiliu antrus metus iš eilės patekusiu į žurnalo Car and Driver 10-ties geriausiųjų sąrašą.
 2010 metais CTS pateko tarp žurnalo Car and Driver 10-ties geriausiųjų sąrašą trečius metus iš eilės.
 2014 metais Cadillac CTS tapo žurnalo Motor Trend metų automobiliu bei pateko į žurnalo Car and Driver 10-ties geriausiųjų sąrašą.

Šaltiniai 

CTS
Vidutiniai automobiliai